Prime Willow-JeanWILLOW-JEAN PRIME (Labour): Tēnā koe. Tēnā koe e Te Māngai o te Whare otirā ki a koutou katoa ngā mema o te Whare Pāremata koutou ngā kaimahi o te Whare Pāremata ngā mihi o te tau hou tōrangapū me kī ki a tātou katoa. He pai te hoki mai ki roto i te Whare Pāremata ā muri mai i te tau hou Pākehā ahakoa kua tīmata ngā mahi i Rātana ā tēnā koe i roto i Waitangi anō hoki. Engari ko tēnei te wiki tuatahi i roto i te Whare Pāremata. I tīmata ngā mahi i te kōrero a te Pirimia a Jacinda Ardern. E tautoko ana ahau pau te kaha wāna kōrero inanahirā ā inanahi. Poho kererū ia i ngā mahi kua tutuki i tēnei kāwanatanga i roto i te wā poto i roto i te 15 marama noa iho. Poho kererū anō hoki ahau. Kua kite ahau i ngā painga kua whiwhi i te takiwā o Te Tai Tokerau. I rongo koutou i ōna kōrero e pā ana ki te tohatoha i ngā moni ki ngā rohe puta noa i Aotearoa ki te tuawhenua. Ko Te Tai Tokerau tētahi o wēnā rohe. Kua kite ahau i ngā hua o tērā tautoko o te kāwanatanga. I tērā wiki i reira ngā Minita o tēnei kāwanatanga ki te whakarewa ake i ētahi atu kaupapa ki te tohatoha atu i ētahi atu moni ā ki ngā takiwā o Te Kaipara o Kaikohe o Te Kerikeri anō hoki. I tūtaki ahau i tētahi kotiro he wahine ināianei ko Whina Woods tōna ingoa. Ko ia tētahi o ngā taitamawahine i mahi i te kaupapa o te Poutama Rangatahi nā Willie ā ko Willie Jackson te Minita o tērā kaupapa. Kātahi anō ia ka whiwhi i tana raihana motokā. I tēnei wiki i tīmata ia i tana ako ki te whakaako i ngā tamariki. Koinā te pai koinā te hua o te mahi o tēnei kāwanatanga. I rongo anō hoki ahau i te kōrero o te tama i mea atu ki te Pirimia Ko koe te take e haere ana ahau ki te whare wānanga i tēnei tau. Ko au te tama o tētahi matua whiwhi penihana. And e kore rawa ahau e whakaaro ka haere ahau ki te whare wānanga. Engari nā te kore utu ki te haere ki te whare wānanga ka haere ahau i tēnei tau." Nō reira e tino tautoko ana ahau te mahi hei tautoko i ngā taitamariki o Te Tai Tokerau. Ka huri ahau ki te hanga whare. Kātahi anō ka puare i ngā whare i Whangārei. Ko te Minita ko Phil Twyford tēnā e whakapuare ana i wērā o ngā whare. E tautoko ana te hanga whare i Ōtangarei Kaitāia Whangārei Kākau anō hoki e mahi tahi ana me Te Rūnanga o Whāingaroa. E mihi ana e mihi ana e mihi ana ki a Nanaia Mahuta te Minita mō te Māori e tautoko ana i tērā kaupapa. Me te papakāinga anō hoki. Ko te tohatoha i ngā moni hei tautoko i ngā rohe ā ko Matua Shane Jones tērā. Te tau ā te kaupapa mō te ngahere te whakatō i ngā rākau ngā paina ngā rākau māori anō hoki i roto i te takiwā o Ngāti Hine i roto i te takiwā o Ngāti Rēhia arā ko ngā kauri. I whakatakoto te kōhatu mauri mō tētahi kaupapa tētahi whare hou ki roto o Te Kawakawa i te Paraire i ngā wiki kua pahure ake nei. He kaupapa tēnā ko te hononga. Ā atu i tērā ko te mahi i te papa waka rererangi ki Kerikeri ā ko ngā tauranga waka i Te Pēwhairangi a Vinta Vasa i Whangārei arā noa ngā kaupapa kua tutuki i a mātou i te 15 marama noa iho. Ngā rori ngā rori ruturutu o Te Tai Tokerau. I rongo koutou e hoatu pūtea ana ki Te Kaipara kia whakatikatika i te rori ki te ki Poutū. Ki ngā rori matua anō hoki te nuinga o ngā aituā i runga i wērā o ngā rori. Nō reira e mihi ana ki tērā pūtea. Engari i rongo i te kōrero o te Pirimia i Waitangi. He nui tonu ngā mahi kei mua i te aroaro. Ahakoa kua tutuki wērā me te nuinga o aha atu o ngā kaupapa i te wā poto he nui tonu ngā mahi kei mua i te aroaro. Ko tāna kāhore te whakahaere noa he ārahi kē nō reira e te Pirimia kia kaha kia māia kia manawaroa. Tēnā koe. [Thank you. Greetings Mr Assistant Speaker and indeed to all the members of Parliament and to all of the staff of Parliament House. Greetings for the political new year so to speak to all of us. It is good to return to Parliament House after the Pākehā new year despite the work having begun at Rātana thank you and also at Waitangi. However this is the first week in Parliament House. The work began with the speech of the Prime Minister Jacinda Ardern. I support her; such strength in her speech the day before yesterday—ah yesterday. She is proud of the work which has been achieved by this Government within a short time in only 15 months. I am also proud. I have seen the benefits which have been received by the region of Te Tai Tokerau. You heard what she said about the distribution of money to the regions throughout New Zealand to the rural areas. Te Tai Tokerau is one of those areas. I have seen the fruits of that support of the Government. Last week the Ministers of this Government were there to launch some other initiatives to distribute other money to the regions of Te Kaipara Kaikohe and Te Kerikeri. I met a girl she's a woman now; her name is Whina Woods. She is one of the young girls who did the initiative of Poutama Rangatahi. Willie Jackson is the Minister of that initiative. She has just received her car licence. This week she began to teach children. That is the benefit that is the result of this Government's work. I also heard the story of the boy who said to the Prime Minister "You are the reason I am going to university this year. I am the son of a parent who received the benefit. And I would never have thought that I would go to university. However because of there being no fees to go to university I am going this year." Therefore I strongly support the work to support the youth of Te Tai Tokerau. I will turn to the building of houses. The houses of Whangārei have just been opened. It was the Minister Phil Twyford who opened those houses supporting the building of houses in Ōtangarei Kaitāia Whangārei and also Kākau working together with Te Rūnanga o Whāingaroa. I strongly acknowledge Nanaia Mahuta the Minister for Māori Development who is supporting that initiative as well as communal Māori housing.I acknowledge the distribution of money to support the regions—that is Mr Shane Jones—and the year of the initiative for the forests the planting of trees pines and also native trees in the regions of Ngāti Hine and Ngāti Rēhia namely kauri. The mauri stone for an initiative was laid down a new building in Te Kawakawa on the Friday of the weeks recently gone. That initiative is about connection. And beyond that the work at the airport land in Kerikeri and the airports at Te Pēwhairangi Vinta Vasa in Whangārei; there are many more initiatives that we have achieved in just 15 months. The roads the bumpy roads of Te Tai Tokerau. You heard that money is being given to Te Kaipara to repair the road to Poutū; to the main roads also because there are so many accidents on those roads. So I acknowledge that funding. However I heard the Prime Minister's speech at Waitangi. There is still much work before us. However those have been achieved and many other initiatives in a short time but there is still much work in front of us. As she said it is not just management but leadership and therefore to the Prime Minister: be strong be brave be resilient. Thank you.]"